HANA วอลุ่มหนา-บวกแรง3% รับเจรจาการค้าสหรัฐ-จีนใกล้บรรลุเป็นบวกหุ้นอิเล็กฯ-ชิ้นส่วนรถยนต์
HANA วอลุ่มหนา-บวกแรง3% รับเจรจาการค้าสหรัฐ-จีนใกล้บรรลุเป็นบวกหุ้นอิเล็กฯ-ชิ้นส่วนรถยนต์ โดย ณ เวลา 11.03 น. อยู่ที่ระดับ 33.75 บาท บวก 1.00 บาท หรือ 3.05% ด้วยมูลค่าซื้อขาย 96.68 ล้านบาท
5 เม.ย. 2562

ผู้สื่อข่าวรายงานว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 11.03 น. อยู่ที่ระดับ 33.75 บาท บวก 1.00 บาท หรือ 3.05% ด้วยมูลค่าซื้อขาย 96.68 ล้านบาท ราคาหุ้นฟื้นตัวต่อเนื่องนับตั้งแต่ยืนที่ระดับ 30.50 บาท เมื่อวันที่ 20 มี.ค.62 จนถึงล่าสุดหุ้นปรับตัวขึ้นแล้ว

บล.ซีจีเอส-ซีไอเอ็มบี ระบุว่า  ประเด็นหลักที่แนะนำ นักลงทุนติดตามเพื่อซื้อเก็งกำไรล่วงหน้าประกอบไปด้วย การเจรจาสงครามการค้าที่ใกล้จะได้ข้อสรุป หากออกมาในเชิงบวกจะดีกับหุ้นกลุ่มส่งออก อิเล็กโทรนิคส์และชิ้นส่วนรถยนต์ (HANA KCE AH SAT)
บล.กรุงศรี  ระบุว่า ” เจรจาการค้าใกล้บรรลุ ” มุมมองเป็นกลางคาดดัชนีแกว่งตัว 1,640 – 1,655 จุด โดยภาวะตลาดได้ปัจจัยบวกจากความคืบหน้าการเจรจาการค้าระหว่างสหรัฐ-จีนโดยกำลังร่างข้อตกลงการค้าเพื่อให้ได้ข้อสรุปภายในเดือนเม.ย.นี้ ซึ่งเป็นบวกต่อภาวะเศรษฐกิจทั่วโลกที่ชะลอตัวลงในช่วงที่ผ่านมา